**PRILOGA D/7c**

**OSNUTEK POGODBE**

**Naročnik:**

**ELEKTRO GORENJSKA, podjetje za distribucijo električne energije, d.d., Ulica Mirka Vadnova 3A, 4000 Kranj, ki ga zastopa predsednik uprave dr. Ivan Šmon, MBA**

**identifikacijska št. za DDV: SI 20389264**

**matična številka: 5175348000**

**in**

**Izvajalec:**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, ki ga zastopa \_\_\_\_\_\_\_\_\_\_\_\_\_\_\_**

**identifikacijska št. za DDV: SI \_\_\_\_\_\_\_\_\_\_\_\_\_\_**

**matična številka: \_\_\_\_\_\_\_\_\_\_\_\_\_\_\_\_**

**sklepata**

**POGODBO št. NMV(S)20-001**

**IZVAJANJE REVIZIJSKIH STORITEV V SKUPINI ELEKTRO GORENJSKA ZA OBDOBJE 2020-2022**

**(storitev C: REVIZIJA DOGOVORJENIH POSTOPKOV USTREZNOSTI SODIL V SKLADU Z ENERGETSKIM ZAKONOM (EZ-1))**

**UVODNA DOLOČBA**

1. **člen**

 Naročnik je za izvajanje revizijskih storitev v Skupini Elektro Gorenjska za obdobje 2020-2022 izvedel javno naročilo, ki ga je dne \_\_\_\_\_\_\_\_ objavil na slovenskem portalu za javna naročila pod št. objave \_\_\_\_\_\_\_\_\_. Izvajalec je bil kot najugodnejši ponudnik izbran na podlagi Odločitve o oddaji javnega naročila, št. NMV(S)20-001 z dne \_\_\_\_\_\_\_\_.

**PREDMET POGODBE**

1. **člen**

Pogodbeni stranki ugotavljata, da Energetski zakon (v nadaljevanju: EZ-1) v petem odstavku 110. členu določa, da mora ustreznost sodil za razporejanje sredstev in obveznosti, stroškov ter odhodkov in prihodkov, ki jih družba upošteva pri vodenju ločenih računovodskih evidenc in pri sestavi ločenih računovodskih izkazov za energetske dejavnosti in pravilnost njihove uporabe revizor letno revidirati in o tem podati posebno poročilo. V skladu z ZRev-2 mora revizor za vsako revizijsko storitev skleniti pogodbo.

Predmet te pogodbe je preveritev ustreznosti sodil in pravilnost njihove uporabe v skladu z EZ-1 in pogoji, kot to izhaja iz dokumentacije v zvezi z oddajo javnega naročila, št. NMV(S)20-001 z dne \_\_\_\_\_\_\_\_ (v nadaljevanju: dokumentacija JN).

Izvajalec bo preveritev opravil v skladu z Mednarodnim standardom poslov dajanja zagotovil MSZ 3000 – Posli dajanja zagotovil, razen revizij ali preiskav računovodskih informacij iz preteklosti, in pripravil poročilo, kot to izhaja dokumentacije JN in ponudbe izvajalca št.\_\_\_\_\_\_\_ z dne \_\_\_\_\_\_\_, s ponudbenim predračunom.

 Celotna dokumentacija JN je sestavni del te pogodbe, ponudba izvajalca s ponudbenim predračunom je priloga te pogodbe.

1. **člen**

Izvajalec s podpisom pogodbe potrjuje in jamči, da je pridobil vse podatke, ki se nanašajo na predmet pogodbe, ki bi lahko vplivali na izvedbo predmeta pogodbe, na njegove pravice in obveznosti po tej pogodbi ali pogodbeno vrednost. Izvajalec se izrecno odpoveduje vsem zahtevkom do naročnika, ki bi izvirale iz njegove morebitne ne seznanjenosti s pogoji po tej pogodbi.

1. **člen**

Pogodba se sklene za **tri poslovna leta, ki se končajo 31. 12. 2020, 31. 12. 2021 in 31. 12. 2022 oz. za čas do predložitve revizorjevih mnenj za leto 2022 v letu 2023**.

Pogoji te pogodbe so veljavni za čas trajanja pogodbe. Nedogovorjena sprememba cene ima za posledico prekinitev pogodbe.

**POGODBENA VREDNOST**

1. **člen**

Naročnik in izvajalec sta sporazumna, da znaša pogodbena vrednost (brez DDV)\_\_\_\_\_\_\_\_ EUR za posamezno poslovno leto, ki je predmet te pogodbe. Skupna pogodbena vrednost (brez DDV) znaša \_\_\_\_\_\_\_\_\_\_\_ EUR. DDV se obračuna po veljavni zakonodaji.

Cena storitve je oblikovana v skladu s smernicami za oblikovanje cen revizijskih storitev, ki jih je sprejel Slovenski inštitut za revizijo, in na podlagi predvidenega obsega časa revizijske delovne skupine ter je v sorazmerju s stopnjo odgovornosti posameznega člana delovne skupine, njegovo strokovno usposobljenostjo in izkušnjami razčlenjena v obsegu, navedenem v posameznem predračunu za storitve po tej pogodbi.

Cena zajema potne stroške za delo na sedežu družbe v Kranju. Izvajalec bo po opravljenem revidiranju naročniku izdal obračun za storitve revidiranja, iz katerega bodo razvidne dejansko porabljene ure po posameznih članih revizijske delovne skupine, pa tudi končni račun.

 V primeru, da se zaradi nepredvidenih in nepričakovanih dogodkov, poveča obseg dela izvajalca, bosta pogodbeni stranki sklenili aneks k tej pogodbi. Dodatna dela se obračunajo po urni postavki, določeni v predračunu. Pri tem povečan obseg dela lahko predstavlja največ 15 % osnovnih predvidenih storitev.

 Vse stroške oziroma plačila, ki jih pogodbena cena iz prvega odstavka tega člena morebiti ne vključuje, vendar so -posredno ali neposredno – potrebni za izpolnitev obveznosti izvajalca po tej pogodbi, je dolžan plačati izvajalec oziroma bremenijo izključno izvajalca.

Izvajalec ne more uveljaviti naknadnih stroškov ali podražitev iz naslova nepopolne ali neustrezne dokumentacije JN za tiste dele predmeta pogodbe, ki v popisu del morebiti niso bili ustrezno opredeljeni, pa bi jih, glede na predmet naročila in na celotno dokumentacijo JN, izvajalec kot strokovnjak na svojem področju, lahko predvidel.

**PLAČILNI POGOJI**

1. **člen**

Izvajalec bo račun izstavil po opravljeni storitvi in prejemu podpisanega poročila s strani izvajalca.

 Naročnik je račun dolžan plačati v roku 30 dni od dneva izdaje računa. Na računu mora biti obvezno navedena številka ustrezne naročilnice in te pogodbe.

 Naročnik je dolžan račun pregledati. Če se naročnik ne strinja z izstavljenim računom, ga je dolžan v roku osmih dni od datuma prejema računa zavrniti. Plačilni rok prične teči z dnem, ko naročnik prejme nov račun. Če izvajalec v dogovorjenem roku ne prejme naročnikovega pisnega ugovora z navedbo razlogov za ugovor, se šteje, da je račun s tem dnem v celoti potrjen. Naročnik je v tem primeru račun dolžan plačati v roku, navedenem v II. odstavku tega člena.

 V primeru zamude pri plačilu ima izvajalec za čas zamude pravico obračunati zakonske zamudne obresti.

 Izvajalec si prav tako pridrži pravico, da zadrži izdajo poročila, ki je predmet te pogodbe, dokler niso plačani vsi neporavnani zneski.

 V primeru razrešitve izvajalec pripravi obračun do takrat opravljenih ur, znesek obračuna pa naročnik plača v roku 30 dni po predložitvi obračuna.

**ROK IN KRAJ IZVEDBE**

1. **člen**

Rok izvajanja pogodbenih obveznosti za posamezno poslovno leto je v času opravljanja zaključne revizije, poročilo, ki je predmet te pogodbe, pa bo izvajalec izdelal najkasneje do 16. 4. 2021 za sodila za leto, končano 31. 12. 2020, do 16. 4. 2022 za sodila za leto, končano 31. 12. 2021 in do 16. 4. 2023 za sodila za leto, končano 31. 12. 2022.

Izvajalec je v zamudi, če prekorači časovni okvir za izvedbo storitev, določenih s pogodbo.

Če izvajalec zaradi nepredvidenih in nepričakovanih dogodkov, ki so nastali neodvisno od volje pogodbenih strank, ne more v dogovorjenem roku izvesti dogovorjenih del, se rok za dokončanje lahko izjemoma podaljša na podlagi pisnega soglasja naročnika. Če za zamudo ni objektivnih razlogov, temveč je zanjo kriv izvajalec, poravna izvajalec vse stroške, nastale v zvezi z njo, dolžan pa je povrniti tudi morebitno škodo, ki je zaradi tega nastala naročniku.

Izvajalec bo storitev opravljal v svojih prostorih, v prostorih naročnika in na drugih lokacijah v skladu z dogovorom med pogodbenima strankama in kakor je smotrno glede na naravo storitve.

1. **člen**

Izvajalec ima po predhodnem pisnem opozorilu naročnika o nespoštovanju pogodbenih določil pravico prestaviti začetek in/ali zaključek izvedbe zaključne faze revizije v teh primerih:

1. Če naročnik ob dogovorjenem začetku zaključne faze revizije izvajalcu ne predloži potrebne dokumentacije ali informacij, potrebnih za izvedbo revizije, vključno z zaključnimi računovodskimi izkazi s pojasnili;
2. Zaradi drugih razlogov, ki bi od izvajalca zahtevali izvedbo dodatnih revizijskih postopkov (izvedbo pomembnih popravkov računovodskih izkazov na osnovi ugotovitev izvajalca, popravkov letnega poročila itd.);
3. Če naročnik ne opravi drugih dejanja iz 14. člena oziroma ne omogoči izvajalcu, da jih opravi.

 V takšnem primeru bosta pogodbeni stranki sklenili aneks k tej pogodbi, na podlagi katerega bosta podaljšali rok za dokončanje projekta. Rok se v takem primeru lahko podaljša za največ dva meseca po prvotno dogovorjenem roku.

**REVIZIJSKA DELOVNA SKUPINA**

1. **člen**

Za izvedbo revizije bo izvajalec sestavil revizijsko delovno skupino, v kateri bodo pooblaščeni revizor, ki bo podpisal revizorjevo poročilo o računovodskih izkazih, pomočniki pooblaščenega revizorja z več kot dvema letoma delovnih izkušenj pri revidiranju in drugi sodelavci.

Izvajalec zagotavlja naročniku, da bo pooblaščeni revizor, ki podpiše revizorjevo poročilo, sodeloval pri revidiranju v obsegu kot ga določa določilo 39. člena Zakona o revidiranju (ZRev -2).

Člani revizijske delovne skupine bodo sodelovali pri revidiranju v obsegu, ki je naveden v posameznem predračunu za storitve po tej pogodbi.

**IZMENJAVA PODATKOV**

1. **člen**

 Pogodbeni stranki si podatke izmenjujeta tudi po elektronski poti ter prevzemata s tem povezana tveganja. Pogodbeni stranki se zavezujeta, da bosta vzpostavili ustrezni sistem protivirusne zaščite in varovanje elektronskih sporočil pred nepooblaščenimi osebami.

**ZAKLJUČEK DEL**

1. **člen**

 Za zaključek del se šteje predaja poročila, ki je predmet te pogodbe (12. člen). Poročilo, ki je predmet te pogodbe je pogoj za izstavitev računa.

**POROČANJE IN ODGOVORNOST ZA POROČILO**

1. **člen**

 Po zaključku izvedbe dogovorjenih postopkov bo izvajalec naročniku izročil poročilo v papirni in elektronski obliki v slovenskem jeziku v enem izvodu.

 Izvajalec odgovarja za poročilo o opravljenih dogovorjenih postopkih v skladu z določbami Zakona o revidiranju (ZRev-2).

**SPLOŠNE OBVEZNOSTI IN JAMSTVA IZVAJALCA**

1. **člen**

Izvajalec se obvezuje, da bo:

1. opravil pogodbene obveznosti strokovno, pravilno, vestno in kvalitetno v skladu z veljavnimi dogovori, soglasji, standardi in zakoni ter da bo sproti obveščal naročnika o tekoči problematiki in nastalih situacijah, ki bi lahko vplivale na izvršitev prevzetih obveznosti,
2. izvedel dela v dogovorjenem roku,
3. skrbno varoval poslovno tajnost naročnika,
4. skrbno, kot tajne varoval vse ostale informacije, vsa dejstva in okoliščine za katere je izvedel pri opravljanju dogovorjenih postopkov in s katerimi se bo srečal v okviru svojega dela, razen v primerih, ki jih določa Zakon o revidiranju (38. člen ZRev-2),
5. upošteval zahteve in določila javnega naročila,
6. načrtoval revizijo na način, da bo pridobil razumno zagotovilo, da bo odkril pomembno napačne navedbe v računovodskih izkazih, vključno tiste, ki so posledica prevar, napak ali nespoštovanja zakonov in predpisov.

**OBVEZNOSTI NAROČNIKA**

1. **člen**

 Pred revidiranjem in med njim mora naročnik opraviti oziroma omogočiti izvajalcu, da opravi ta dejanja:

1. do začetka zaključne faze revizije zaključiti poslovne knjige, sestaviti računovodske izkaze, ki so predmet revidiranja, ustrezne priloge in poslovno poročilo (letno poročilo);
2. zagotoviti ustrezne delovne razmere (pisarne s telefonom, če je mogoče z internetno povezavo) ter določiti osebe, ki bodo sodelovale z revizorji in jim pravočasno posredovale zahtevane informacije in druge dokumente, dostop do računalniških sistemov in pisarn tudi izven rednega delovnega časa, če bo to potrebno;
3. zagotoviti neomejen dostop do vseh evidenc, dokumentacije in drugih informacij, potrebnih v zvezi z revizijo;
4. zagotoviti izvajalcu udeležbo pri kateremkoli popisu sredstev;
5. pripraviti dokumentacijo pred začetkom posamezne faze revizije v skladu s pisno zahtevo izvajalca,
6. pripraviti dodatne pisne potrditve oziroma predstavitve zadev, ki vplivajo na računovodske izkaze, predvsem take, ki temeljijo na oceni poslovodstva;
7. od zunanjih odvetnikov, ki delujejo v imenu naročnika, pridobiti pisno predstavitev nerešenih pravdnih sporov ter kriti morebitne stroške odvetnika;
8. od bank pridobiti pisno predstavitev o razmerjih med banko in naročnikom ter kriti morebitne s tem povezane stroške bank;
9. pripraviti predstavitveno pismo poslovodstva, s katerim bo potrdilo svojo odgovornost za sestavitev računovodskih izkazov družbe in za posamezne predstavitve, ki so bile izvajalcu podane med revizijo;
10. na zahtevo izvajalca razkriti izsledke ocene poslovodstva glede tveganja, da bi računovodski izkazi zaradi prevare lahko vsebovali pomembno napačne navedbe;
11. pred začetkom revizije v pisni obliki seznaniti izvajalca o morebitnih omejitvah pri uporabi elektronske pošte in drugih oblik elektronskega poslovanja.
12. **člen**

 Naročnik se obvezuje tudi, da bo:

1. dal izvajalcu v dogovorjenih rokih na razpolago potrebno dokumentacijo oziroma informacije v zvezi s pogodbenimi obveznostmi,
2. sodeloval z izvajalcem pri določilih pogodbe z namenom, da bo le ta pogodbene obveznosti opravljal v obojestransko korist in zadovoljstvo,
3. tekoče obveščal izvajalca o vseh spremembah in novo nastalih situacijah, ki bi lahko vplivale na izvršitev pogodbenih obveznosti,
4. enako zanesljivo kot zahteva od izvajalca, tudi sam varoval poslovno tajnost izvajalca in bo v tajnosti obdržal tudi druge informacije in dokumente, če bo izvajalec to posebej zahteval,
5. vzdrževal ustrezen sistem notranjih kontrol ter preprečeval in odkrival prevare in napake. Naročnik bo tudi spremljal in zagotavljal skladnost z zakoni in predpisi, ki urejajo njegovo dejavnost ter ustrezno beležil transakcije računovodskih evidenc, pripravljal računovodske ocene in varoval premoženje,
6. zagotavljal, da bodo podatki in informacije, predstavljeni v računovodskih izkazih, popolni, točni, zanesljivi in v skladu s predpisi.
7. **člen**

 Naročnik je odgovoren za pripravo ustreznih pogojev za izvedbo revizije, predvsem pa za:

1. sestavitev in pošteno predstavitev računovodskih izkazov, ki so predmet revidiranja,
2. izbiro in uporabo ustreznih računovodskih usmeritev ter zavarovanje sredstev podjetja,
3. vodenje ustreznih računovodskih evidenc,
4. zagotovitev delovanja notranjih kontrol, potrebnih, da so računovodski izkazi sestavljeni brez pomembno napačnih navedb zaradi prevare ali napake.

**FINANČNO ZAVAROVANJE**

1. **člen**

 Izvajalec je kot garancijo za dobro izvedbo pogodbenih obveznosti ob podpisu pogodbe priložil finančno zavarovanje v višini 10 % pogodbene vrednosti z DDV. Zavarovanje je sestavni del pogodbe in se v originalu hrani pri naročniku.

 Naročnik lahko finančno zavarovanje uveljavi brez predhodnega opomina, mora pa izvajalca o tem, da ga je uveljavil, pisno obvestiti najkasneje tri dni po dnevu, ko ga je predložil v izplačilo.

**POGODBENA KAZEN**

1. **člen**

Če izvajalec po svoji krivdi zamudi z izvajanjem pogodbenih obveznosti, je dolžan za vsak zamujeni koledarski dan plačati naročniku kazen v višini 5 ‰ pogodbene vrednosti (z DDV), do največ 10 % pogodbene vrednosti z DDV.

Če izvajalec naročenih del sploh ne opravi in naročnik odpove pogodbo, ima naročnik pravico obračunati pogodbeno kazen v višini 10 % pogodbene vrednosti (z DDV).

Če je naročnik sprejel izpolnitev obveznosti, ki je bila izvedena z zamudo, se s tem izrecno ne odpoveduje uveljavljanju pogodbene kazni, ampak je s tem hkrati sporočil izvajalcu, da si pridržuje pravico do pogodbene kazni.

**PREDSTAVNIKI POGODBENIH STRANK**

1. **člen**

Pooblaščena oseba s strani naročnika je \_\_\_\_\_\_\_\_\_\_ (tel. \_\_\_\_\_\_, e-pošta: \_\_\_\_), ki zastopa naročnika v vseh vprašanjih, ki se nanašajo na obveznosti po tej pogodbi ter sodeluje z izvajalcem ves čas trajanja pogodbe in mu nudi vse potrebne podatke za uspešno izvedbo del po tej pogodbi.

 Pooblaščena oseba s strani izvajalca je \_\_\_\_\_\_\_\_\_\_\_\_\_ (tel. \_\_\_\_\_\_, e-pošta: \_\_\_\_), ki je pooblaščena, da zastopa izvajalca v vseh vprašanjih, ki se nanašajo na obveznosti po tej pogodbi in je ves čas trajanja pogodbe dolžna neposredno sodelovati z naročnikovimi predstavniki.

Vsako spremembo kontaktnih oseb obe pogodbeni stranki druga drugi sporočita najkasneje v roku treh dni od nastanka spremembe.

Do prejema obvestila iz prejšnjega stavka, se vsa sporočila, zahteve in reklamacije, posredovane s strani naročnika na zgornje kontaktne podatke izvajalca, štejejo za veljavno prejeta s strani izvajalca.

**VIŠJA SILA**

1. **člen**

 Pogodbeni stranki sta prosti odgovornosti za škodo, ki je nastala zaradi neizpolnitve ali zamude pri izpolnjevanju pogodbene obveznosti, če so po sklenitvi pogodbe nastopile okoliščine, ki jih pogodbeni stranki nista mogli preprečiti, niti jih odpraviti oz. se jim izogniti (višja sila).

 Stranka, na kateri strani je višja sila nastala, mora nasprotno stranko nemudoma pisno obvestiti o nastanku le-te. K pisnemu obvestilu mora predložiti verodostojne dokaze o nastanku in trajanju višje sile. Če tega ne stori, se na obstoj višje sile ne more sklicevati.

 Prizadeta pogodbena stranka je dolžna ugoditi nasprotni stranki ter ji na njeno zahtevo nuditi vse potrebne dokaze o obstoju višje sile, obsegu le-te in o njenih posledicah. Roki iz pogodbe se podaljšajo za čas trajanja višje sile.

**POSLOVNA SKRIVNOST IN VAROVANJE OSEBNIH PODATKOV**

1. **člen**

 Pogodbeni stranki se zavezujeta, da bosta kot poslovno skrivnost varovali vse podatke druge stranke, s katerimi se bosta seznanili pri izvajanju te pogodbe.

Izvajalec pri izvajanju storitev po tej pogodbi nastopa kot upravljavec osebnih podatkov. Izvajalec se zavezuje, da bo trajno varoval vse osebne podatke, s katerimi se bo seznanil pri svojem delu ali v zvezi s svojim delom z naročnikom ali družbami Skupine Elektro Gorenjska oziroma da ga bodo z njimi seznanili pri njegovem delu z naročnikom ali družbami Skupine Elektro Gorenjska, ne glede na to, na katero osebo se ti podatki nanašajo.

Trajno varovanje poslovne skrivnosti in osebnih podatkov pomeni dolžnost izvajalca, da bo listine, podatke in informacije po prejšnjem odstavku, razen tistih, katerih razkritje zahteva zakonodaja, uporabljal izključno za namene izvajanja te pogodbe, in da jih brez poprejšnjega pisnega soglasja naročnika ne bo kakorkoli razkril tretjim osebam, posebej ne z objavo v medijih, da jih ne bo razmnoževal, niti jih ne bo izkoriščal za svoje namene. Dolžnost varovanja zaupnih podatkov ne velja v primerih, ki jih določa ZRev-2.

Vso dokumentacijo, ki se nanaša na revizijo, mora izvajalec arhivirati še najmanj 10 let po izdaji revizorjevega poročila, po preteku tega obdobja pa ima izvajalec pravico to dokumentacijo uničiti.

Skladno z zakonom, ki ureja področje varovanja osebnih podatkov, pogodbeni stranki soglašata, da bosta zagotavljali pogoje in ukrepe za zagotovitev varstva osebnih podatkov in preprečevali morebitne zlorabe, v smislu določil navedenega zakona.

Izvajalec se je dolžan seznaniti in se ravnati po internih predpisih naročnika glede varovanja in zaščite podatkov, če je to potrebno. Naročnik je dolžan izvajalca obvestiti o spremembi, dopolnitvi oziroma razveljavitvi svojih internih predpisov glede varovanja in zaščite podatkov. Naročnik bo morebitne spremembe svojih internih aktov s tega področja sporočal z obvestilom preko svoje spletne strani.

K varovanju poslovne skrivnosti in osebnih podatkov so zavezani vsi zaposleni pri pogodbenih strankah, kot tudi tretje osebe, ki kakor koli sodelujejo pri realizaciji te pogodbe.

Kršitev dolžnosti varovanja poslovne skrivnosti in/ali osebnih podatkov po tem členu predstavlja kršitev veljavnih predpisov ter osnovo za odškodninsko odgovornost izvajalca.

1. **člen**

Izvajalec mora poskrbeti za zavarovanje osebnih podatkov. Zavarovanje obsega organizacijske, tehnične in logično-tehnične postopke in ukrepe, s katerimi se varujejo osebni podatki, preprečuje

slučajno ali namerno nepooblaščeno uničevanje podatkov, njihova sprememba ali izguba ter nepooblaščena obdelava teh podatkov.

**PROTIKORUPCIJSKA KLAVZULA**

1. **člen**

Pogodbeni stranki potrjujeta, da sta seznanjeni in se zavedata dejstva, da je predmetna pogodba nična, če je ali bo v katerikoli fazi sklepanja ali izvajanja te pogodbe, kdo v imenu ali na račun izvajalca predstavniku ali posredniku naročnika(ov), obljubil, ponudil ali dal kakšno nedovoljeno korist za pridobitev posla po tej pogodbi ali za sklenitev posla pod ugodnejšimi pogoji ali za opustitev dolžnega nadzora nad izvajanjem pogodbenih obveznosti ali za drugo ravnanje ali opustitev, s katerim je ali bo naročniku(om) povzročena škoda ali pa je ali bo omogočena pridobitev nedovoljene koristi predstavniku ali posredniku naročnika(ov) in/ali izvajalcu ali njegovemu predstavniku, zastopniku ali posredniku.

V primeru, da se ugotovi, da je izvajalec v ponudbi podal lažno izjavo o sorodstvenih vezeh z zaposlenim v družbi naročnika, je ta pogodba nična.

**IZJAVA O LASTNIŠTVU**

1. **člen**

Izvajalec se obvezuje, da bo kadarkoli v času veljavnosti te pogodbe oziroma kadarkoli v času izvajanja te pogodbe, v roku osmih dni od prejema poziva naročniku posredoval podatke o:

* svojih ustanoviteljih, družbenikih, vključno s tihimi družbeniki, delničarjih, komanditistih ali drugih lastnikih in podatke o lastniških deležih navedenih oseb,
* gospodarskih subjektih, za katere se glede na določbe zakona, ki ureja gospodarske družbe, šteje da so z njim povezane družbe,

ki jih je naročnik, v skladu z določili VI. odstavka 14. člena Zakona o integriteti in preprečevanju korupcije (Ur. l. RS, št. 69/2011-UPB2 s spremembami), dolžan predložiti Komisiji za preprečevanje korupcije, če ta to zahteva.

**REŠEVANJE SPOROV IN ODSTOP OD POGODBE**

1. **člen**

Vse morebitne spore, nastale na osnovi te pogodbe, rešujeta pogodbeni stranki sporazumno in v duhu dobrih poslovnih običajev. V primeru, da sporazum ni mogoč, spor rešuje pristojno sodišče po sedežu naročnika.

 Pri tolmačenju določil te pogodbe in reševanju morebitnih sporov se uporablja slovensko pravo, predvsem Obligacijski zakonik, poleg te pogodbe in zakonodaje pa se upošteva še:

* dokumentacijo v zvezi z oddajo javnega naročila št. NMV(S)20-001 z dne \_\_\_\_\_\_\_\_,
* ustrezni del ponudbene dokumentacije št. \_\_\_\_\_\_\_\_\_ z dne \_\_\_\_\_\_\_\_\_\_\_\_,
* odločitev o oddaji javnega naročila z dne \_\_\_\_\_\_\_\_\_,
* drugo dokumentacijo v zvezi s to pogodbo.

 Naročnik ima pravico, da od pogodbe predčasno odstopi brez odpovednega roka:

* če izvajalec svojih obveznosti ne opravlja skladno s pogodbo, zaradi česar je prejel že najmanj dve opozorili,
* če zamuja z izvedbo ali napake pri izvedbi onemogočajo namen posla, naročnik pa mu je že dal dodatni izpolnitveni rok. Naročnik lahko takoj po preteku tega roka odstopi od pogodbe in zahteva od izvajalca povračilo morebitnih stroškov in nastale škode,
* če se je proti izvajalcu začel postopek zaradi insolventnosti ali prisilnega prenehanja po zakonu, ki ureja postopek zaradi insolventnosti in prisilnega prenehanja, ali postopek likvidacije po zakonu, ki ureja gospodarske družbe (razen prostovoljne likvidacije zaradi združevanja ali prestrukturiranja), če njegova sredstva ali poslovanje upravlja upravitelj ali sodišče, ali če so njegove poslovne dejavnosti začasno ustavljene, ali če se je v skladu s predpisi druge države nad njim začel postopek ali pa je nastal položaj z enakimi pravnimi posledicami,
* če nima več zagotovljenih sredstev za naročene pogodbene storitve.

V primeru predčasnega prenehanja pogodbe zaradi vzrokov iz prejšnjega odstavka, naročnik plača izvajalcu izvršena dela, istočasno pa ima pravico obračunati izvajalcu plačilo pogodbene kazni.

Pogodbeni stranki lahko kadarkoli odpovesta to pogodbo z 90 dnevnim odpovednim rokom, ki prične teči naslednji dan po prejemu pisnega obvestila o odpovedi, ki mora biti drugi stranki te pogodbe vročen s priporočeno poštno pošiljko. Pogodbeni stranki se lahko, s sklenitvijo aneksa k tej pogodbi, sporazumno dogovorita za daljši ali krajši odpovedni rok.

 Pri odpovedi pogodbe je treba upoštevati določbo 37. člena ZRev-2, da naročnik lahko razreši izvajalca le na podlagi utemeljenih razlogov. Različna mnenja o računovodskih obravnavah ali revizijskih postopkih niso utemeljeni razlogi za razrešitev. V primeru razrešitve izvajalca mora naročnik izvajalcu poravnati opravljeno delo do razrešitve.

**RAZVEZNI POGOJ**

1. **člen**

Ta pogodba je sklenjena pod razveznim pogojem, ki se uresniči v primeru izpolnitve ene od naslednjih okoliščin:

* če bo naročnik seznanjen, da je sodišče s pravnomočno odločitvijo ugotovilo kršitev obveznosti delovne, okoljske ali socialne zakonodaje s strani izvajalca ali njegovega podizvajalca ali
* če bo naročnik seznanjen, da je pristojni državni organ pri izvajalcu ali podizvajalcu v času izvajanja pogodbe ugotovil najmanj dve kršitvi v zvezi s:
	+ plačilom za delo,
	+ delovnim časom,
	+ počitki,
	+ opravljanjem dela na podlagi pogodb civilnega prava kljub obstoju elementov delovnega razmerja ali v zvezi z zaposlovanjem na črno

in za kateri mu je bila s pravnomočno odločitvijo ali več pravnomočnimi odločitvami izrečena globa za prekršek,

in pod pogojem, da je od seznanitve s kršitvijo in do izteka veljavnosti pogodbe še najmanj šest mesecev.

 V primeru izpolnitve razveznega pogoja se šteje, da je pogodba razvezana z dnem sklenitve nove pogodbe o izvedbi javnega naročila za predmetno naročilo. O datumu sklenitve nove pogodbe bo naročnik obvestil izvajalca.

 Če naročnik v roku 30 dni od seznanitve s kršitvijo ne začne novega postopka javnega naročila, se šteje, da je pogodba razvezana trideseti dan od seznanitve s kršitvijo.

Izvajalec v navedenih primerih iz 25. in 26. člena ni upravičen od naročnika zahtevati kakršne koli povrnitve škode ali vračila kakršnih koli drugih stroškov v zvezi s tem.

**PRILOGA IN SESTAVNI DELI POGODBE**

1. **člen**

 Priloga k tej pogodbi je:

* ponudba s ponudbenim predračunom št. \_\_\_\_\_\_\_, z dne \_\_\_\_\_\_\_.

 Sestavni deli te pogodbe so tudi:

* dokumentacija v zvezi z oddajo javnega naročila št. NMV(S)20-001 z dne \_\_\_\_\_\_\_\_\_\_\_\_,
* ponudbena dokumentacija ponudnika – izvajalca, št. \_\_\_\_\_\_\_\_\_\_\_, z dne \_\_\_\_\_\_\_\_\_ in
* finančno zavarovanje za dobro izvedbo pogodbenih obveznosti.

Priloga in sestavni deli pogodbe so enako zavezujoči kot pogodba.

**KONČNE DOLOČBE**

1. **člen**

Pogodbeni stranki se obvezujeta, da bosta naredili vse, kar je potrebno za izvršitev pogodbe in da bosta ravnali kot dobra gospodarja.

 Pogodba postane veljavna z dnem obojestranskega podpisa obeh pogodbenih strank in na podlagi:

1. predložitve finančnega zavarovanja za dobro izvedbo pogodbenih obveznosti,
2. podanega soglasja skupščine družbe ELEKTRO GORENJSKA, d.d., k imenovanju izvajalca revizije v Skupini Elektro Gorenjska in
3. predložitve izpolnjene in podpisane izjave v skladu s VI. odstavkom 14. člena Zakona o integriteti in preprečevanju korupcije (ZIntPK) – tudi za vse skupne ponudnike.

 Pogodba se bo sklenila za čas od podpisa pogodbe do predložitve mnenja revizorja za leto 2022 v letu 2023.

Pogodba je sestavljena in podpisana v dveh (2) izvodih, od katerih prejme vsaka od pogodbenih strank po en (1) izvod.

Datum podpisa: Datum podpisa:

**IZVAJALEC: NAROČNIK:**

 ELEKTRO GORENJSKA, d.d.

 predsednik uprave

 dr. Ivan Šmon, MBA

**Opomba: V primeru skupne ponudbe bo pogodba ustrezno prilagojena.**